ไม่เป็นรอง

"ไม่เป็นรอง" เป็นซิงเกิลของวงดนตรีค็อกเทล ประพันธ์คำร้อง-แต่งทำนองโดย ปัณฑพล ประสารราชกิจ เรียบเรียงโดยวงค็อกเทล, ธิติวัฒน์ รองทอง และ กร มหาดำรงค์กุล ออกจำหน่ายในวันที่ 23 สิงหาคม พ.ศ. 2565 โดยเดิมเป็นเพลงที่เผยแพร่เพื่อโปรโมทเกม Nine Songs of Fantasy ตำนานเพลงรักเก้าสวรรค์ แต่เป็นที่นิยมตั้งแต่ช่วงหาเสียงของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 หลังจากมีแฟนคลับของพรรคก้าวไกล นำเพลงนี้ไปประกอบคลิปที่เกี่ยวข้องกับพรรคในสื่อสังคมต่าง ๆ ภายหลังถูกบรรจุไว้ในอัลบั้มยัวส์เอเวอร์ ซึ่งเป็นอัลบั้มสุดท้ายของวง

"ไม่เป็นรอง" มีแก่นเรื่องเกี่ยวกับความหลงใหลในความรักของคู่ที่ไม่สามารถเป็นคู่กันได้ มีเนื้อหาพูดถึงการทุ่มเทเพื่อความรัก เพื่อพิสูจน์ใจต่อคนที่ตัวเองรัก ซึ่งไม่ว่าจะมีความหวังอยู่แค่ไหน ตนจะสู้กับคนอื่นได้หรือไม่ แต่ก็พร้อมที่จะยอมทุ่มเทหมดหัวใจในการแข่งขันประลองหัวใจบนสมรภูมิแห่งความรักครั้งนี้ โดยใช้คำร้องที่เข้าใจง่ายและมีความอ่อนไหวต่ออารมณ์ของผู้ฟัง ส่วนดนตรี เป็นแนวเอเชียนป็อปร็อก เสริมเครื่องดนตรีของจีนเข้ามาทั้งในทำนองและดนตรี และบรรเลงออร์เคสตราโดย 28ORCHESTRA ภายใต้การอำนวยเพลงโดย ทฤษฎี ณ พัทลุง

 ผู้มีส่วนร่วมทำเพลง 
 ค็อกเทล – ศิลปิน, เรียบเรียง, โปรดิวเซอร์

 ปัณฑพล ประสารราชกิจ (โอม) – ร้องนำ, คำร้อง, ทำนอง
 ชวรัตน์ หรรษคุณาฒัย (เชา) – กีตาร์
 เกริกเกียรติ สว่างวงศ์ (ปาร์ค) – กีตาร์เบส
 ฟิลิปส์ เปรมสิริกรณ์ (ฟิลิปส์) – กลอง

 ผู้มีส่วนร่วมอื่น ๆ 

 พณิช ฉ่ำวิเศษ – ผู้จัดการวง
 ธิติวัฒน์ รองทอง – เรียบเรียง, เรียบเรียงออร์เคสตรา, คอรัส
 กร มหาดำรงค์กุล – เรียบเรียง, วิศวกรบันทึกเสียง, แก้ไข, ผสมเสียง, ทำมาสเตอร์
 ทฤษฎี ณ พัทลุง – เรียบเรียงออร์เคสตรา, วาทยกร
 28ORCHESTRA – ออร์เคสตรา 

 ปรีดา เกศดี – เปียโน
 ฐิติกร โรยมณี – วิศวกรบันทึกเสียง
 สุทธิพัฒน์ คุณากร – วิศวกรบันทึกเสียง
 จารุพันธ์ ศรีม่วงกลาง – วิศวกรบันทึกเสียง
 ปุณยวีร์ ไกรลาศ – ผู้ช่วยวิศวกร

 อ้างอิง 

 แหล่งข้อมูลอื่น 


หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2565
หมวดหมู่:ซิงเกิลในปี พ.ศ. 2565
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย